สวัสดีค่ะ ดิฉันบ้านอยู่ซอยหมู่บ้านพัชราภรณ์ เป็นซอยย่อยของพุทธมณฑลสาย 2 ซ.11 เขตบางแคขอแจ้งปัญหา 2 เรื่องค่ะ
1. เขตเก็บขยะครั้งสุดท้ายเมื่อวันอังคารที่ 14 มิ.ย. หลังจากนั้นยังไม่มาเก็บขยะอีกเลยค่ะ 
2. การปฏิบัติงานของเจ้าหน้าที่ดูแลเรื่องการเก็บขยะไม่เป็นไปตามระบบ คือแต่เดิม รถเก็บขยะมาเก็บขยะอาทิตย์ละ 1 ครั้ง มีเวลาแน่นอนและสม่ำเสมอ จนสักประมาณ 2-3 ปีให้หลังที่เก็บขยะเริ่มไม่เป็นเวลา บางทีสิบวันบ้าง สองอาทิตย์บ้าง พอช่วงโควิดยิ่งหนักกว่าเดิมต้องแจ้งผ่านเฟสบุคของ ฝ่ายรักษาความสะอาดฯ สำนักงานเขตบางแคเป็นประจำ ทางนั้นอธิบายว่า คนไม่พอเนื่องจากบางส่วนติดโควิด ก็เข้าใจได้ แต่การเก็บขยะก็ยังมีปัญหาเรื่อยๆ จนรอบหลังเขาบอกว่า จนท.เป็น Long Covid เหนื่อยเก็บขยะไม่ไหว ครั้งสุดท้ายที่แจ้งคือเบอร์ 1555 (เลขคำร้องที่ทางนั้นออกให้คือ 75923/65) 
เข้าใจคนทำงาน แต่คิดว่า ถ้ามีปัญหาเรื่องอัตรากำลังคน เขตควรเข้ามาจัดการค่ะ เพราะ่พอในซอยขยะล้น ก็ไม่มีที่ทิ้ง หมามาคุ้ยขยะ บางทีบ้านอื่นก็แอบมาไปทิ้งขยะบ้านคนอื่นอีกค่ะ